Diari Oficial de la Generalitat Valenciana


Sumari del DOGV 5133, del 11-11-2005 (2005/12075)

Informació pública de la proposta de programa de la unitat d'execució B6 i B7 de les normes subsidiàries de planejament de Xaló.
--------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12335


Organisme emissor
:   Ajuntament de Xaló

Tipus de document
:   Anunci

Informació pública de la proposta de programa de la unitat d'execució B6 i B7 de les normes subsidiàries de planejament de Xaló. [2005/F12299]
  
Vist que per part de la mercantil Meridian Gestión Urbanística, SL, s'ha presentat amb registre d'entrada número 2704 la proposta de programa de la UE-B6 i B7 de les normes subsidiàries de planejament de Xaló.
  
De conformitat amb el que s'establix en l'article 139 del Decret 201/1998, de 15 de desembre, pel qual s'aprova el Reglament de Planejament de la Comunitat Valenciana, i en els articles 46 i següents de la Llei Reguladora de l'Activitat Urbanística, resolc:
  
Primer. Sotmetre a informació pública la proposta de programa, acompanyada de l'avantprojecte d'urbanització, redactada per la mercantil Meridian Gestión Urbanística, SL, de la unitat d'execució B6 i B7 de les normes subsidiàries de planejament de Xaló, durant el termini de 20 dies, d'acord amb el que es preveu en els articles 45, 46.1, 46.3, 52, 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, que es publicarà en un diari d'informació general editat a la Comunitat Valenciana, i posteriorment, en el Diari Oficial de la Generalitat Valenciana, previ avís al domicili fiscal de qui conste en el cadastre com a titular de drets afectats per la dita actuació.
  
El període d'informació pública començarà a comptar-se a partir de l'endemà de la publicació de l'edicte en el Diari Oficial de la Generalitat Valenciana, durant el qual els interessats podran consultar la documentació i formular les al·legacions o alternatives tècniques que consideren convenient. A este efecte es podrà consultar la documentació depositada a la Secretaria de l'Ajuntament de Xaló de dilluns a divendres de 09.30 a 14.00 hores, i després de la conclusió, els qui sent o no propietaris de terrenys, tinguen interés per ser seleccionats adjudicataris del programa, podran presentar proposicions juridicoeconòmiques durant els cinc dies següents.
  
Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei Reguladora de l'Activitat Urbanística. Les proposicions juridicoeconòmiques es presentaran en plica tancada, amb la documentació prevista en els apartats C) i D) de l'esmentat article 32 de la Llei Reguladora de l'Activitat Urbanística. Estos terminis es prorrogaran per 20 dies addicionals si durant els 10 primers dies d'informació pública alguna persona es comprometera a presentar una alternativa tècnica substancialment distinta de la inicial i prestara caució suficient d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
L'acte d'obertura de pliques tindrà lloc el següent dia hàbil, que no caiga en dissabte, a la conclusió del termini per a presentar-les.
  
Totes les actuacions podran ser objecte de consulta i al·legació durant els 10 dies següents a l'obertura de pliques.
  
Segon. De conformitat amb el que s'establix en l'article 46.4 de la Llei Reguladora de l'Activitat Urbanística, que es procedisca a notificar als membres de la corporació la formulació de l'alternativa tècnica presentada per la mercantil Meridian Gestión Urbanística, SL.
  
Cosa que es fa pública per a coneixement general.
  
Contra la present resolució, que no exhaurix la via administrativa, constituïx un acte de tràmit, no decidix directament ni indirectament el fons de l'assumpte, no determina la impossibilitat de continuar el procediment, de conformitat amb el que s'establix en l'article 107.1 de la Llei de Règim Jurídic de les Administracions Públiques i Procediment Administratiu Comú, no pertoca cap recurs administratiu.
  
Així mateix, de conformitat amb el mateix article, els interessats podran formular oposició a este acte administratiu de tràmit, i formular les al·legacions que estimen pertinents per a la seua consideració en la resolució que pose fi al procediment.
  
Així mateix, tampoc podrà interposar-se recurs contenciós administratiu, atés que no es complixen els pressupòsits legals de l'article 25 de la Llei de la Jurisdicció Contenciosa Administrativa, ja que el recurs contenciós administratiu és admissible en relació amb les disposicions de caràcter general i amb els actes expressos i presumptes de l'administració pública que posen fi a la via administrativa, ja siguen definitius o de tràmit, si estos últims decidixen directament o indirectament el fons de l'assumpte; circumstància esta última que no es complix.